Alejandro Pedraz

Alejandro Pedraz (s. 4. syyskuuta 1990 San Sebastián, Espanja) on espanjalainen jääkiekkoilija, joka pelaa kotimaassaan Superliigan Majadahonda HC:ssä.

Ura
Seuraura
Pedraz muutti jääkiekon perässä 14-vuotiaana Madridista Kuopioon, sillä Espanjassa ei ole juniorijoukkueita ja Superliigan alaikäraja on 16 vuotta. Hän siirtyi pelaamaan Kalevan Pallon C-nuoriin ja opiskeli Hatsalan yläasteella. Pedraz opiskeli muun koulutyön ohella myös suomea kuusi tuntia viikossa. Vuodet 2006–2010 hän pelasi KalPa-Teamin B- ja A-junioreissa. Kaudella 2007–2008 Pedrazin kanssa samassa joukkueessa pelasi myös maanmies Juan Muñoz.

Kaudeksi 2010–2011 Pedraz palasi kotimaahansa ja siirtyi pelaamaan Superliigaa Majadahonda HC:n riveihin. Kaudella 2011–2012 hän voitti 26 osumallaan liigan maalipörssin. Kaudella 2012–2013 Pedraz jakoi Majadahondan sisäisen pistepörssin voiton Javier Garcia-Ariasin kanssa tehoilla 11+9=20. Kaudella 2013–2014 hän voitti joukkueen sisäisen piste-, maali- ja syöttöpörssin tehoilla 15+20=35.

Maajoukkueura
Pedraz on kuulunut Espanjan vakiopelaajiin sekä miesten maajoukkueessa että ikäkausimaajoukkueissa. Hän pelasi ensimmäisen kerran miesten II-divisioonan MM-kilpailuissa jo 16-vuotiaana vuonna 2007, jolloin Espanja voitti lohkopronssia. Pronssia tuli myös vuosina 2008 ja 2009. Vuonna 2010 Pedraz juhli Espanjan kanssa lohkokultaa ja hän oli nostamassa joukkuetta seuraavaksi vuodeksi I-divisioonaan. Pedraz voitti kymmenellä syöttöpisteellään turnauksen syöttöpörssin.

Espanja jäi I-divisioonan MM-turnauksessa 2011 A-lohkon viimeiseksi ja putosi II-divisioonaan. Vuoden 2012 IIA-divisioonan turnauksessa Pedraz voitti hopeaa. Hän edusti Espanjan A-maajoukkuetta myös Vancouverin olympiakisojen 2010 ja Sotšin olympiakisojen 2014 karsinnoissa, joista ensimmäisenä mainitussa turnauksessa Pedraz voitti joukkueen sisäisen syöttöpörssin ja jakoi sisäisen pistepörssin voiton Pablo Muñozin kanssa tehoilla 3+5=8.

Vuosina 2007, 2008, 2009 ja 2010 Pedraz pelasi alle 20-vuotiaiden II-divisioonan MM-kilpailuissa. Hän voitti vuonna 2010 lohkopronssia. Pedraz voitti vuonna 2009 Espanjan sisäisen pistepörssin tehoilla 5+4=9. Vuosina 2006 ja 2008 hän pelasi alle 18-vuotiaiden II-divisioonan MM-kilpailuissa ja vuonna 2007 III-divisioonan MM-kilpailuissa.

Tilastot
 2005–2006                           U18d2  5  3  1  4  6 2006–2007  KalPa-Team  B-I-div.  12  12  5  17  18  -  -  -  -  -  U18d3  5  17  9  26  29                           JMMd2  4  0  0  0  29                           MMd2  5  1  5  6  2 2007–2008  KalPa-Team  B-I-div.  9  14  5  19  53  -  -  -  -  -  U18d2  5  7  4  11  4                            JMMd2  5  5  3  8  8                           MMd2  5  1  2  3  18 2008–2009  KalPa-Team  A-I-div.  21  5  2  7  12  -  -  -  -  -  OQ 6  3  5  8  12                           JMMd2  5  5  4  9  0                           MMd2  5  2  3  5  22 2009–2010  KalPa-Team  A-II-div.  11  7  20  27  10  -  -  -  -  -  JMMd2  5  2  8  10  2                           MMd2  5  2  10  12  0 2010–2011  Majadahonda HC  Espanja  9  11  5  16  2  -  -  -  -  -  MMd1  4  0  2  2  0 2011–2012  Majadahonda HC  Espanja  16  26  15  41  68  -  -  -  -  -  MMd2 A  5  3  1  4  6 2012–2013  Majadahonda HC  Espanja  11  11  9  20  40  -  -  -  -  -  OQ  3  0  0  0  6                           MMd2 A  5  0  0  0  0 2013–2014  Majadahonda HC  Espanja  16  15  20  35  58  -  -  -  -  - 4 kautta  yhteensä  Espanja  52  63  49  112  168  -  -  -  -  -

Lähteet

Viitteet

Luokka:Espanjalaiset jääkiekkoilijat
Luokka:Vuonna 1990 syntyneet
Luokka:Elävät henkilöt